દેશભરના દરિયાકાંઠે માછીમારી કરતા માછીમારો માટે ઇન્ડીયન સ્પેસ રિસર્ચ ઓર્ગેનાઇઝેશન (ઇસરો)એ વિશ્વભરમાં પહેલીવાર નાવિક સેટેલાઇટ સિસ્ટમ તૈયાર કરી છે જે માછીમારો માટે સંજીવનીનું કામ કરશે એમ સુરત આવેલા ઇસરોના માજી ચેરમેન અલરૂ સેલીન કિરણકુમારે નવગુજરાત સમય સાથેની ખાસ વાતમાં કહ્યું હતું. આ નેવીગેશન સિસ્ટમ લગભગ 6 મહિનામાં દેશભરના દરિયાકાંઠે કામ કરતી થઇ જશે.ઇસરોના 18000 કર્મચારીના બોસ રહી ચુકેલા કિરણ કુમારને સુરતમાં સંતોકબા એવોર્ડની નવાજેશ કરવામાં આવી હતી.